**HRACÍ PORIADOK PRE SÚŤAŽE VETERÁNOV V STOLNOM TENISE**

**Ročník 2022**

**A/ Všeobecné ustanovenia**

**1. Riadenie súťaží** : Vypísané súťaže riadi ŠTK Slovenského klubu veteránov

**2. Predpis** : Hrá sa podľa Súboru predpisov a pravidiel stolného tenisu, s výnimkami pre turnaje SKVST.

**3. Právo štartu**

Turnajov sa môžu zúčastniť členovia SKVST, nečlenovia, hráči zo zahraničia, ktorí v bežnom roku dovŕšia najmenej 40 rokov svojho veku a zaplatia vklad do turnaja. Výška vkladov do turnaja bude v príslušnom roku určená výborom SKVST a bude záväzná pre všetkých organizátorov turnajov.

Všetky turnaje sú otvorené aj pre zahraničných hráčov s výnimkou záverečného turnaja, kde môžu hrať len členovia SKVST Ak je členom SKVST zahraničný hráč môže takisto hrať o majstra SR. V prípade že o účasť v turnaji prejavia záujem ženy, a ich počet neumožní v príslušnej vekovej kategórií vytvoriť skupinu najmenej o štyroch hráčkach, môžu sa zúčastniť turnaja spolu s mužmi. Ich zaradenie do vekovej kategórie bude vykonané zhodne ako u mužov. Účastníci štartujú na vlastné nebezpečenstvo.

Právo štartu za výber Slovenska-SKVST proti zahraničnému súperovi má len člen SKVST. Výber hráčov pre medzištátne stretnutia bude v kompetencii VV SKVST.

**Vekové kategórie**

MUŽI

**A1** 40 – 49 rokov **B1** 50 – 59 rokov **C1** 60 – 64 rokov **C2** 65 – 69 rokov

**D1** 70 – 74 rokov **D2** 75 – 79 rokov **E1** 80 – a viac rokov

ŽENY

**A1** 40 – 49 rokov **B1** 50 – 59 rokov **C1** 60 a viac rokov

*Zavádza sa pravidlo zlúčenia vekových kategórií podľa počtu prihlásených účastníčok v jednotlivých vekových kategóriách (rozhodnutie o takomto zlúčení je právom organizátora turnaja)*

Pre súťažný ročník je každý hráč zaradený do príslušnej vekovej kategórie podľa veku. V jednom roku môže preto hrať iba v jednej kategórií. Pre zaradenie je rozhodujúci vek, ktorý dosiahne hráč v roku konania príslušného turnaja. Hráč, ktorý v príslušnej kategórii odohrá jeden turnaj, nemôže počas roku prestúpiť do inej kategórie.

Starší hráč môže hrať aj v mladšej kategórii, nie však opačne. Takto môže hrať maximálne o jednu kategóriu nižšie. Upozorňujeme, že v rámci MS a ME sú kategórie odstupňované po 5 rokov. Na Slovensku to nie je možné pre nízke počty hráčov.

**4.Prihlášky**

Najneskôr 48 hodín pred začatím jednotlivých turnajov, t.j. do štvrtku 19.00 hod na e-mailovú adresu usporiadateľa turnaja príp. podľa inštrukcií usporiadateľa turnaja

uvedených v propozíciách turnaja Pre hráčov ktorí nemajú možnosť sa prihlásiť elektronicky pošlú SMS príp. telefonicky nahlásia svoju účasť usporiadateľovi turnaja príp.členom VV SKVST menovite p. Jánovi Dudášikovi tel.+421905 320124 alebo p.Milanovi Zadubencovi tel.č. +421903 919999 .

**5.Usporiadateľ**

Usporiadateľom sú jednotlivé športové kluby.

**6.Miesto konania** :

Hrá sa v hracích miestnostiach jednotlivých usporiadateľov podľa rozpisu VV SKVST pre príslušný rok.Viď športový kalendár pre ročník 2022.

**7.Termíny** :

V zmysle „rozpisu športového kalendára, ktorý vydá pre príslušný rok VV SKVST a jeho prípadných dodatočných doplnkov a úprav."

**8.Úhrada nákladov** :

Hráči štartujú na vlastné náklady. Výška štartovného je 4.- Eur pre členov SKV a

7.- Eur pre nečlenov SKV za každý turnaj.

Pre ročník 2022 bude výška členského 10,- Eur pre slovenských hráčov a rovnako 10,- Eur pre hráčov z Českej republiky a 13,-Eur pre všetkých ostatných zahraničných hráčov.

Členské je potrebné zaplatiť do dátumu tretieho turnaja v príslušnom roku .

**IBAN: SK71 0900 0000 0051 5755 3036** Do poznámky uviesť meno a kategóriu.

**B/Technické a ostatné ustanovenia**

**9.Systém súťaží**

Prvý stupeň skupinový – v kategórií, kde sa dostaví sedem a viac hráčov sa hrá

v skupinách po troch alebo štyroch. Hrajú v skupine každý s každým. Hráči z jedného klubu nesmú byť zaradení do jednej skupiny. Výnimkou je , ak hráčov z jedného klubu je viac ako počet skupín. Vtedy hráči z jedného klubu odohrajú svoj zápas v skupine ako prví. V prípade, že po niektorom turnaji u dvoch alebo viacerých hráčov je zhoda bodov, rozhoduje, pre nasadenie do skupín súčet umiestnení na predchádzajúcich turnajoch, pričom nižšie číslo znamená vyššie nasadenie. Prvý dvaja hráči zo skupiny postupujú do veľkého finále / VF /, ostatní do malého finále /MF/ .Od štyroch do šesť hráčov vytvoria jednu skupinu, kde odohrajú zápasy každý s každým o prvé a ďalšie umiestnenia. Druhým stupňom „ KO „ / pavúk / už nepokračujú.

Výnimku tvorí kategória, v ktorej sa dostaví menej ako štyria hráči. Ak sa prihlási len jeden hráč, bude zaradený do druhého stupňa (MF) mladšej kategórie. Podobne dvaja a traja hráči s tou výnimkou, že odohrajú vzájomný zápas (každý s každým) o poradie vo svojej kategórii a  budú dolosovaní všetci do druhého stupňa (MF).

Počet bodov bude hráčovi pridelený za jeho kategóriu bez ohľadu ako skončí v MF

mladšej kategórie /viď tabuľka počet bodov do 10 zúčastnených hráčov/.

Druhý stupeň, progresívny KO systém – veľké finále aj malé finále sa hrajú progresívnym KO systémom. V prípade, že turnaj je v časovej tiesni (napr. z dôvodu veľkého počtu účastníkov) malé finále sa odohrá klasickým KO systémom bez zápasov o konečné umiestnenie.

**10.Hodnotenie výsledkov**

Všetky zápasy sa hrajú na tri víťazné sety z možných piatich. Konečné poradie sa

určuje podľa získaných bodov: Víťazstvo 2 body, prehra 1 bod, kontumačná prehra

0 bodov. V prípade rovnosti bodov dvoch a viacerých hráčov rozhodujú o poradí ich vzájomné zápasy, body, pomer setov, pomer loptičiek. Keby boli všetky možnosti zhodné, rozhoduje žreb. Žreb rozhoduje aj v prípade, že sa nezaznamenávajú výsledky jednotlivých setov pri rovnosti bodov dvoch a viacerých hráčov.

**11.Zostavenie rebríčkov pre prvý turnaj sezóny**

Platí záverečný rebríček predchádzajúceho roka (v rebríčku nesmú byť započítané body získané na turnaji o majstra SR). Pre druhý turnaj hodnota 50% zo záverečného rebríčka predchádzajúceho roka + 1 turnaj, pre 3-tí a ďalší turnaj platí rebríček zostavený podľa výsledkov daného roka / odrátava sa 50 % z predchádzajúceho roka a zostáva len sumár z 1. a 2. turnaja /. Hráčom sa sčítavajú body dosiahnuté na jednotlivých turnajoch bežného roka.

Postup pre zaradenie hráčov, ktorí koncom roka prechádzajú vzhľadom na dosiahnutý vek do iných kategórií je nasledovný :

- rebríček predchádzajúceho roka použiteľný pre prvý turnaj nasledujúceho roku sa zostaví tak, že najprv sa do kategórie pripíšu prichádzajúci hráči a až potom sa vyčlenia hráči odchádzajúci do staršej kategórie. Pri pripisovaní výšky bodov sa bude prihliadať na vyšku dosiahnutých bodov počas roka. To znamená, že sa jednotlivý hráči zoradia podľa počtu dosiahnutých bodov do rebríčka príslušnej vyššej vekovej kategorii.

**12.Vyžrebovanie**

Uskutoční sa vždy v mieste turnaja ihneď po uzatvorení prihlášok pred začatím turnaja.

Prihlásení hráči, ak sa nejakých dôvodov nemôžu zúčastniť turnaja a je im táto skutočnosť známa pred jeho zahájením, je ich povinnosťou oznámiť túto skutočnosť organizátorom turnaja písomne alebo telefonicky.

**13.Prezentácia**

Hráč je povinný prezentovať sa do určeného času, zaplatiť štartovné. Ak sa na turnaj dostaví hráč v čase, keď je už rozohraná skupina do ktorej bol vylosovaný a nebol schopný nastúpiť na svoj zápas podľa hracieho poradia, tento zápas mu bude kontumovaný (w/o). Výnimku môže organizátor turnaja urobiť v prípade, ak takýto meškajúci hráč svoj oneskorený príchod telefonicky ohlásil (napr. pri dopravných komplikáciách) a zároveň sa ešte neukončili všetky ostatné zápasy v jeho skupine,

Dovolí mu odohrať všetky zápasy v skupine.

**14.Hracie podmienky**

Všetky turnaje SKVST sa hrajú podľa platných Pravidiel stolného tenisu vydaných SSTZ, pre súťaže na území SR, pokiaľ v tomto hracom poriadku nebudú menovite uvedené odchýlky. Minimálny počet stolov pre usporiadanie turnaja je šesť. Stoly musia byť jednotnej farby, max dva druhy značiek, nesmú byť amatérske.V tomto prípade sa turnaj odohrá v dvoch hracích dňoch. Ak sa turnaj odohrá v jeden deň počet stolov musí byť minimálne desať. Teplota v miestnosti musí byť aspoň 15 °C. Do miestnosti nesmie prenikať denné svetlo. Na turnaji musí byť pre zúčastnených poskytnutá možnosť zakúpenia si základného občerstvenia. Usporiadateľ je povinný zostaviť časový plán tak, aby hráči nemali problém na turnaj pricestovať. V spolupráci s výborom SKVST zostaviť rozpis zahájenia jednotlivých kategórii a podať informáciu o možnostiach ubytovania v danom okrese. Konečné výsledky s určením poradia musia byť odoslané do 2 pracovných dní po skončení turnaja na adresu: lumirtuz@gmail.com .

V prípade možnosti jednotlivých usporiadateľov zverejňovať na svojich domovských stránkach ihneď.

**14.1 Loptičky**

Na každý turnaj SKVST musia byť 3-hviezdičkové, schválené ITTF. Usporiadateľ je povinný uviesť značku loptičiek v propozíciách turnaja a musí zabezpečiť dostatočné množstvo potrebné na odohratie celého turnaja. V prípade zabezpečenia sponzora na loptičky, SKVST určí typ loptičiek pre plánované turnaje.

**15. Raketa**

Raketa môže mať akýkoľvek tvar a veľkosť. Poťahy musia byť farebne rozlíšené (bežne červená a čierna). Dovolené je použiť iba poťahy medzinárodne schválené označené logom “ITTF“, ktoré sú zároveň uvedené v aktuálnom platnom zozname poťahov vydanom ITTF (zoznam platných poťahov bude k nahliadnutiu u hl. rozhodcu turnaja). Každý hráč je pred zahájením jednotlivých zápasov povinný na požiadanie predložiť svoju raketu súperovi a rozhodcovi. Protesty sa môžu uplatniť pred začatím zápasu, alebo aj pred začatím každého setu u rozhodcu - hl. rozhodcu alebo u hlavného organizátora turnaja /riaditeľa/,ktorý rozhodne s konečnou platnosťou.

**16. Výnimky z pravidiel**

Prasknutie loptičky počas hry, vzhľadom na zložitý výklad tohto pravidla, SKVST nariaďuje jednotný postup. Vždy pri prasknutí loptičky sa podanie opakuje s vymenenou loptičkou (je jedno, ako, kedy bola prasknutá a akým smerom letela). Hra na časový limit platí po uplynutí časového limitu 10 min v sete.

V prípade, že sú si hráči vedomí tejto možnosti, na začiatku si spustia stopky po dohode sami, prípadne požiadajú o meranie času hlavného rozhodcu.

**17**. **Rozhodcovia**

Na každý turnaj bude delegovaný hl. rozhodca, ktorý spĺňa podmienky pre organizovanie turnajov SKVST. Musí ovládať program pre riadenie turnajov veteránov viesť aj vyhodnocovať turnaj elektronickou formou. Náklady na hl. rozhodcu podľa platných predpisov preplatí SKVST. Návrh pre rok 2022 je

50,- Eur hrací deň . Za dva hracie dni 75,-Eur.

**18. Hracie termíny** :

Plánované turnaje na rok 2022 sú a budú predbežne doplňané s ohľadom na epidemiologickú situáciu , v  záujme jednotlivých miest /klubov/ , a v zladení termínov turnajov na Východnom Slovensku a v Čechách.

Viď športový plán pre rok 2022.

**19. Správanie sa hráčov**

Musí byť v súlade s platnými Pravidlami stolného tenisu. V priebehu celého turnaja sa vyžaduje priateľské spoločenské správanie sa hráčov. Pri spornej loptičke medzi hráčmi rozhodne kvalifikovaný rozhodca pri stole, prípadne hlavný rozhodca turnaja. Pri nevhodnom správaní sa hráča rozhodne kvalifikovaný rozhodca podľa Pravidiel stolného tenisu a Súboru predpisov stolného tenisu. V prípade pretrvávajúceho sporu, resp. podania protestu bude záležitosť riešená Výkonným výborom SKVST.

**20.Ceny**

Udeľovanie – neudeľovanie cien alebo diplomov v jednotlivých turnajoch je v rozhodovacej právomoci organizátorov turnaja. Prípadné ceny a diplomy budú odovzdané na jednotlivých turnajoch. Na turnaji o majstra SR v jednotlivých kategórií víťazom udelí diplomy a ceny SKVST na mieste turnaja.

**21. Zmeny hracieho poriadku**

Zmeny počas súťažného ročníka nie sú možné. V prípade mimoriadnej situácie zmeny môže nariadiť VV SKVST, avšak iba v zmysle Pravidiel st. tenisu a Súboru predpisov st. tenisu.

**22. bodovanie**

Body za umiestnenie sa prideľujú nasledovne**:**

**do 10 zúčastnených hráčov:**

###### 135 bodov víťaz kategórie

###### 115 bodov

###### 95 bodov

###### 80 bodov

###### 70 bodov

###### 60 bodov

###### 50 bodov

###### 40 bodov

###### 30 bodov

###### 20 bodov

Je to kompenzácia za nízky počet účastníkov jednotlivých kategórií.

**Nad 10 zúčastnených hráčov:**

Počet hráčov x 10 bodov, každý nasledujúci o 10 bodov menej, posledný dostane 10 bodov. Bonusy za 1. miesto 30 bodov, za 2. miesto 20, za 3. miesto 10 bodov. Víťaz skupiny bonus +5 bodov.

*Príklad: 13 účastníkov:*

1. miesto 13 x 10 = 130 bodov + 30 bodov bonus *Víťaz skupiny +5 bodov*

2. miesto 12 x 10 = 120 + 20 bodov bonus

3. miesto 11 x 10 = 110 + 10 bodov bonus

4. miesto 10 x 10 = 100

5. miesto 9 x 10 = 90

6. miesto 8 x 10 = 80

7. miesto 7 x 10 = 70

8. miesto 6 x 10 = 60

9. miesto 5 x 10 = 50

10.miesto 4 x 10 = 40

11.miesto 3 x 10 = 30

12.miesto 2x 10 = 20

13.miesto 1x 10 = 10

Pri chybnom nasadení hráčov do skupín vinou riadiaceho turnaja, musí byť aj v prípade rozohraného turnaja v skupinovej fáze vykonané nové nasadenie a dovtedy odohrané zápasy budú anulované. Ak sa všetky skupiny príslušnej kategórie už odohrali a bol vylosovaný alebo začatý II. stupeň turnaja ( VF a MF), výsledky zostávajú v platnosti. Chyba bude riešená na výkonnom výbore SKVST- ŠTK.

Počet turnajov a sčítavanie bodov

Počet turnajov vrátane záverečného turnaja o majstra SR stanovuje SKVST. V prípade väčšieho záujmu o organizovanie turnaja bude pre daný termín uprednostnený organizátor, ktorý je schopný plniť podmienky organizovania turnaja v jednom hracom dni pre všetky kategórie s ohľadom na osobný styk a združovanie cestovania na turnaje.

/Nie je to však podmienkou pre usporiadanie turnaja /.

Každý hráč získa podľa svojho umiestnenia na turnaji príslušný počet bodov. Body z jednotlivých turnajov sa sčítavajú. Výsledný počet bodov pred záverečným turnajom o majstra SR je súčet bodov dosiahnutých v turnajoch v bežnom roku. Pokiaľ hráč odohrá všetky turnaje, odpočítavajú sa mu body z dvoch turnajov, v ktorom dosiahol najnižší počet bodov. Takto redukovaný celkovo získaný počet bodov je rozhodujúci pre umiestnenie v bežnom roku a pre zaradenie do záverečného turnaja o majstra SR.

Turnaje ktoré budú v sezóne bodované, budú zverejnené pred začatím novej sezóny. V prípade rôznych nepredvídateľných situácií rozhodne o presune miesta

a termínu konania turnaja VV SKV po dohode s organizátorom turnaja.

Podľa pravidiel stolného tenisu platí, že ak sa v sezóne neodohrá minimálne polovica plánovaných turnajov, nebudú vyhlásení Majstri Slovenska v jednotlivých kategóriách . Ak sa odohrajú min. dva turnaje, vyhlásia sa víťazi príslušného ročníka.

**23. Záverečný turnaj o majstra SR**

Tohto turnaja sa môžu zúčastniť iba členovia SKVST, ktorí sa podľa počtu bodov z predchádzajúcich turnajov umiestnili prvej osmičke rebríčka jednotlivých kategórií.

V kategórií, kde celkový počet hráčov bol nižší ako osem, sa záverečného turnaja zúčastnia všetci hráči príslušnej kategórie. Ak sa záverečného turnaja nezúčastní niektorý zaradený hráč, posunú sa hráči podľa stávajúceho rebríčka. Novo priradený hráč dostane vo vyššej osmičke najnižšie číslo, v takto zostavených osmičkách sa hrá systémom každý s každým, pričom hráči z jedného oddielu svoje zápasy predohrávajú.

Poradie zápasov jednotlivých kolách pri ôsmich účastníkov záverečného turnaja .

● 1.kolo: 1-8, 2-7, 3-6, 4-5

● 2.kolo: 1-7, 2-6, 3-5, 4-8

● 3.kolo: 1-6, 2-5, 3-8, 4-7

● 4.kolo: 1-5, 2-8, 3-7, 4-6

● 5.kolo: 1-4, 2-3, 5-8, 6-7

● 6.kolo: 1-3, 2-4, 5-7, 6-8

● 7.kolo: 1-2, 3-4, 5-6, 7-8

1. zaradenie hráčov do záverečného turnaja a bodovanie záverečného turnaja o majstra SR:

do tohto turnaja si hráči prinesú body získané turnajoch v priebehu roka.

Ak pri sčítavaní bodov zo všetkých turnajov a odpočítavaní bodov z dvoch najhorších turnajov príde ku zhode bodov, rozhoduje o postupe do záverečného turnaja súčet umiestnení na započítaných turnajoch. Do záverečného turnaja postupuje hráč, ktorého súčet umiestnení je menším číslom.

Pri rovnosti bodov a  dvoch hráčov rozhoduje vzájomný zápas. Pri rovností bodov u troch a viac hráčov rozhoduje o poradí ich vzájomné zápasy, keďže získané body sú rovnaké nasleduje pomer setov, a ďalším kritériom je pomer loptičiek zo vzájomných zápasov hráčov rovnakým počtom bodov, setov.

Bodovanie záverečného turnaja je nasledovné:

1. Miesto 500 bodov
2. Miesto 460 bodov
3. Miesto 420 bodov
4. Miesto 380 bodov
5. Miesto 340 bodov
6. Miesto 300 bodov
7. Miesto 260 bodov
8. Miesto 220 bodov

Víťazom **záverečného turnaja** sa stáva hráč s najväčším počtom víťazstiev.

**Majstrom SR** sa stáva hráč s najvyšším počtom získaných bodov vo svojej kategórií. Body zo záverečného turnaja sa pripočítajú k bodom z predchádzajúcich turnajov v príslušnom ročníku. Víťazom čiže majstrom Slovenska sa stáva hráč s najväčším súčtom bodov za všetky turnaje v danom ročníku. V prípade rovnosti bodov v danom ročníku rozhoduje úspešnejší hráč záverečného turnaja.

**24. Súčasťou tohto rozpisu sú :**

nasadzovanie do skupín : alternatíva A,B /losuje sa vždy pred vylosovaním/

tabuľka skupín 3,4,5 členných

progresívny KO systém-pavúky

**Predseda SKVST : Predseda ŠTK SKVST:**

**Milan Zadubenec- predseda SKVST Ľubomír Tužinský-predseda ŠTK**

**+421903919999 +421908162502**

**milanko919@gmail.com**   **lumirtuz@gmail.com**

**Všetky poplatky, vklady apod. posielať na účet SKVST /do poznámky uviesť meno a kategóriu/.**

**IBAN: SK71 0900 0000 0051 5755 3036**

**V Bratislave 22 februára 2022**